Elkeen van ons het ’n verlede. As jy oor jou lewe terugkyk, sien jy die letsels. Dit is dié letsels wat jou gehelp het om lewenslesse te leer en nie weer dieselfde fout te maak nie. Dalk is daar hier en daar nog iets in jou lewe wat jou terughou om in jou ideale toekoms in te stap. Die wonder daarvan is dat God se vergifnis allesomvattend en oombliklik is. Gee dit vir hom, aanvaar die waarheid dat Hy jou vrymaak en “maak jou los van wat agter is”.